turjo4nis/wikipedia-bn-dump-20250701 huggingface dataset:
খিলগাঁও থানা

খিলগাঁও বাংলাদেশের ঢাকা বিভাগের অন্তর্গত ঢাকা জেলার একটি থানা। এটির উত্তরে রামপুরা ও বাড্ডা থানা, দক্ষিণে মতিঝিল, সবুজবাগ ও ডেমরা থানা, পূর্বে রূপগঞ্জ উপজেলা এবং পশ্চিমে রমনা ও তেজগাঁও থানা অবস্থিত।

ভৌগোলিক সীমারেখা 
খিলগাঁও ভৌগোলিক  সীমায় অবস্থিত। থানাটি মোট ১৪.০২ বর্গকিমি এলাকা জুড়ে বিস্তৃত।

নামকরণ 
খিল বা পতিত জমি হতে খিলগাঁও শব্দের উৎপত্তি। এখানে একসময় প্রচুর পরিমাণের পতিত জমি ছিল। তাই পরবর্তীতে জায়গাটির নাম হয় খিলগাঁও।

শিক্ষা 
থানাটির গড় শিক্ষার হার পুরুষ ৫৭.৫% এবং নারী ৬১.৫২%। থানাটিতে ২৬টি স্কুল, ৬টি মাদ্রাসা এবং ১১টি কলেজ রয়েছে। খিলগাঁও এলাকার একমাত্র বিশ্ববিদ্যালয় খিলগাঁও মডেল বিশ্ববিদ্যালয় কলেজ। নিম্নে খিলগাঁও এলাকার কয়েকটি স্বনামধন্য স্কুল ও কলেজ তুলে ধরা হলো:

 খিলগাঁও উচ্চ বিদ্যালয়
 খিলগাঁও সরকারি উচ্চ বিদ্যালয় ও কলেজ
 খিলগাঁও গার্লস উচ্চ বিদ্যালয় ও কলেজ
 ন্যাশনাল আইডিয়াল স্কুল অ্যান্ড কলেজ

 সাউথ পয়েন্ট স্কুল এন্ড কলেজ
 ফয়জুর রহমান আইডিয়াল ইন্সটিটিউট

 আলী আহমদ স্কুল অ্যান্ড কলেজ 
 দক্ষিন বনশ্রী মডেল হাই স্কুল অ্যান্ড কলেজ

যাতায়াত ব্যবস্থা 
ঢাকা জেলার মধ্যে অবস্থিত হবার কারণে থানাটির যাতায়াত ব্যবস্থা সহজ। রিক্সা, সিএনজির পাশাপাশি যাতায়াতের জন্য স্বনামধন্য বাস চলাচল করছে এলাকাটি দিয়ে, এগুলো হলো - মিডলাইন, বাহন, রাইদা, নূর-এ-মক্কা, লাব্বাইক, এম এম লাভলী, তালুকদার। বাসগুলো খিলগাঁও এলাকার সাথে মতিঝিল, ধানমন্ডি, মিরপুর, মোহাম্মদপুর, গুলশান প্রভৃতি এলাকার যোগাযোগ ব্যবস্থা সহজ করে তুলেছে।

ফ্লাইওভার 
খিলগাঁও ফ্লাইওভার ১.৯ কিলোমিটার দৈর্ঘ্যের। এর নির্মাণকাজ শুরু  হয় ২০০১ সালে এবং সর্বসাধারণের জন্য উন্মুক্ত করা হয় ২০০৫ সালের মার্চ মাসে। গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা ফ্লাইওভারটি উদ্বোধন করেন। শুরুতে এ ফ্লাইওভারের বাসাবো এলাকার দিকের লুপ তৈরীর কাজ অসম্পূর্ণ ছিল। পরে তা বাস্তবায়নের শেষে চূড়ান্তভাবে উদ্বোধন করে সকলের জন্য তা উন্মুক্ত করে যান চলাচলের সহনীয়তা পর্যায়ে আনা হয়। যাত্রাবাড়ী, মালিবাগ ও মতিঝিলে যাতায়াতকারীদের ভোগান্তি অবসান হয়।

জনসংখ্যা 
খিলগাঁও থানার মোট জনসংখ্যা হলো ২,৩০,৯০২ জন (পুরুষ ১,২৫,৩০৬ ও মহিলা ১,০৫,৫৯৬)।

কর্তৃপক্ষ 
খিলগাঁও থানাটি মূলত ৩টি ওয়ার্ড, ১৩টি মহল্লা এবং ৯টি গ্রাম নিয়ে গঠিত।

আরও দেখুন 
 বাংলাদেশের উপজেলাসমূহ
 বাংলাদেশের জেলাসমূহ
 বাংলাদেশের বিভাগসমূহ

তথ্যসূত্র 

ঢাকা জেলার থানা
বিজয় যাদব

বিজয় যাদব (; জন্ম: ১৪ মার্চ, ১৯৬৭) উত্তরপ্রদেশের গন্ডা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হরিয়ানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে আক্রমণধর্মী ব্যাটিংশৈলী প্রদর্শন করতেন তিনি।

প্রথম-শ্রেণীর ক্রিকেট 
১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত বিজয় যাদবের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯০-এর দশকের সূচনালগ্নে ভারত দলে খেলার জন্যে বিজয় যাদবকে আমন্ত্রণ জানানো হয়। ক্যাচ গ্লাভস বন্দী করানোয় দক্ষতার পরিচয় দিয়েছেন।

কপিল দেব ও চেতন শর্মা’র বোলিংয়ে যথেষ্ট সহায়তার হাত প্রশস্ত করেছেন হরিয়ানা দলকে। নিচেরসারির ব্যাটসম্যান হিসেবে তিনি নিপুণতার সাথে রান সংগ্রহে তৎপরতা দেখিয়েছেন। ব্যাটিং ও উইকেট-রক্ষণে তার এ দৃঢ়তা সীমিত ওভারের সাথে সমার্থক ছিল।

১৯৯০-৯১ মৌসুমে হরিয়ানা দলের রঞ্জী ট্রফির শিরোপা বিজয়ে বিরাট ভূমিকা রাখেন। রান সংগ্রহের পাশাপাশি ২৪ ক্যাচ ও ছয়টি স্ট্যাম্পিং ঘটিয়েছিলেন। পরের মৌসুমে তিনি আরও ভালোমানের খেলা উপহার দেন। ব্যাট হাতে আরও ভালো খেলেন এবং আরও ২৫টি ডিসমিসালে ভূমিকা রাখেন। এ ধরনের খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে কিরণ মোরে’র সহকারী হিসেবে গমন করেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে ও উনিশটি একদিনের আন্তর্জাতিকে অংশগ্রহণ করেছেন বিজয় যাদব। ১৩ মার্চ, ১৯৯৩ তারিখে দিল্লিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৫ ডিসেম্বর, ১৯৯২ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ১৯৯৪ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি।

ঘরোয়া ক্রিকেটে সুন্দর খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে যান। কিন্তু, তাকে টেস্ট খেলানো হয়নি। ১৯৯৩ সালে জিম্বাবুয়ের বিপক্ষে একমাত্র টেস্টে অংশ নেন। স্ট্যাম্পের সামনে ও পিছনে বেশ ক্রীড়ানৈপুণ্যের স্বাক্ষর রাখেন। জিম্বাবুয়ের বিপক্ষে অভিষেক টেস্ট খেলার পর ১৯৯৩-৯৪ মৌসুমে শ্রীলঙ্কা গমন করেন। এবারও তাকে কিরণ মোরে’র সহকারী হিসেবে থাকতে হয়। তবে, কিরণ মোরের আন্তর্জাতিক খেলোয়াড়ী জীবনে স্থবিরতা ভাব লক্ষ্য করা গেলে তাকে পাশ কাটিয়ে নয়ন মোঙ্গিয়াকে ভারতের প্রথম পছন্দের উইকেট-রক্ষক হিসেবে রাখা হয়। এরপর বিজয় যাদব আর কয়েকটিমাত্র ওডিআইয়ে অংশ নিয়েছিলেন।

তথ্যসূত্র

আরও দেখুন 
 বিনোদ কাম্বলি
 গোগুমল কিষেনচন্দ
 এক টেস্টের বিস্ময়কারী
 ভারতীয় টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 প্রথম-শ্রেণীর ক্রিকেট দলসমূহের বর্তমান তালিকা
 ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 
Article on Car Accident 

১৯৬৭-এ জন্ম
জীবিত ব্যক্তি
উত্তরাঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
হরিয়ানার ক্রিকেটার
উইকেট-রক্ষক
সাদির উদ্দিন আহমেদ

সাদির উদ্দিন আহমেদ (–২৭ আগস্ট ২০১৮) বাংলাদেশের নেত্রকোণা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২১ আসনের সংসদ সদস্য ছিলেন।

প্রাথমিক জীবন 
সাদির উদ্দিন আহমেদ  সালে নেত্রকোণার পূর্বধলা উপজেলার ভুগী গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৫৬ সালে বিকম ও ১৯৫৭ সালে এলএলবি ডিগ্রী অর্জন করেন।

রাজনৈতিক জীবন 
সাদির উদ্দিন আহমেদ আইনজীবী, মুক্তিযুদ্ধের সংগঠক ও নেত্রকোণা জেলা আওয়ামী লীগের উপদেষ্টা ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে পূর্বধলা, দুর্গাপুর ও কলমাকান্দা নিয়ে গঠিত ময়মনসিংহ-১২ আসনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য (এমএনএ) নির্বাচিত হন। ১৯৭২ সালে সংবিধান কমিটির সদস্য ছিলেন। পাশকৃত সংবিধানে শেষ স্বাক্ষরটি তিনিই করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২১ আসন থেকে সংসদ সদস্য নির্বাচিত হন। তিনি নেত্রকোণা জেলা প্রেসক্লাবের প্রতিষ্ঠাতা সদস্য ও জেলা বারের সভাপতি ছিলেন।

মৃত্যু 
সাদির উদ্দিন আহমেদ ২৭ আগস্ট ২০১৮ সালে নেত্রকোণা আধুনিক সদর হাসপাতালে মৃত্যুবরণ করেন। সাতপাই গোরস্থানে রাষ্ট্রীয় মর্যাদায় তাকে সমাহিত করা হয়।

তথ্যসূত্র 

১৯৩০-এর দশকে জন্ম
২০১৮-এ মৃত্যু
নেত্রকোণা জেলার রাজনীতিবিদ
নেত্রকোণা জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
প্রথম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
১৯৩১-এ জন্ম
বাংলাদেশ কৃষক শ্রমিক আওয়ামী লীগের রাজনীতিবিদ
মহিউদ্দিন বাহার

মহিউদ্দিন বাহার (১৯৪৭-২০২০) একজন বাংলাদেশী টেলিভিশন ব্যক্তিত্ব অভিনেতা ও সরকারি কর্মকর্তা ছিলেন। তিনি ২০০৫ সালে বাংলাদেশ সরকারের সিনিয়র সহকারী সচিব হিসেবে অবসর নেন। তিনি দীর্ঘ ২৬ বছর ধরে জনপ্রিয় ম্যাগাজিন অনুষ্ঠান ইত্যাদিতে সমাজের নানা অসংগতি নিয়ে নির্মিত নাটিকায় অভিনয় করেছেন। নোয়াখালীর আঞ্চলিক ভাষায় তার স্বভাবসুলভ অভিনয় দর্শকদের নজর কাড়তো।

কর্মজীবন
মহিউদ্দিন বাহার ১৯৪৭ সালের ২৭ ডিসেম্বর ফেনী জেলার ফেনী সদর উপজেলার মোটবী ইউনিয়নের লক্ষ্মীপুর গ্রামে জন্মগ্রহণ করেন। স্কুলজীবন থেকেই বিভিন্ন নাট্য সংগঠনের সঙ্গে যুক্ত ছিলেন। ১৯৭৬ সালে নাগরিক নাট্য সম্প্রদায়ের সঙ্গে যুক্ত হন। ১৯৭৭ সালে বাংলাদেশ টেলিভিশনে ছোটদের ধারাবাহিক রোজ রোজ এ তিনি প্রথম অভিনয় করেন। পেশাজীবনে সরকারি চাকরিজীবী ছিলেন ও সচিবালয়ে বিভিন্ন পদে দায়িত্ব পালন করেন। চাকরির পাশাপাশি হুমায়ূন আহমেদ, গিয়াস উদ্দিন সেলিমসহ অনেকের নাটকে অভিনয় করেন। জনপ্রিয় ম্যাগাজিন অনুষ্ঠান ইত্যাদিতে অভিনয় করে তিনি সর্বাধিক জনপ্রিয়তা পান। তিনি দীর্ঘ ২৬ বছর ইত্যাদিতে বিভিন্ন সচেতনামূলক নাটিকায় অভিনয় করেছেন। নোয়াখালীর আঞ্চলিক ভাষায় সমাজের নানা অসংগতি নিয়ে তার স্বভাবসুলভ সংলাপ সবার নজর কাড়ত।

মৃত্যু
মহিউদ্দিন বাহার ২০২০ সালের ১৪ সেপ্টেম্বর ঢাকায় মৃত্যুবরণ করেন।

তথ্যসূত্র

১৯৪৭-এ জন্ম
২০২০-এ মৃত্যু
নোয়াখালী জেলার ব্যক্তি
বাংলাদেশী টেলিভিশন অভিনেতা
নটর ডেম কলেজ, ঢাকার প্রাক্তন শিক্ষার্থী
অ ন ম নজরুল ইসলাম

অ ন ম নজরুল ইসলাম (–২৩ জুন ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৬ আসনের সংসদ সদস্য ছিলেন।

প্রাথমিক জীবন 
অ ন ম নজরুল ইসলাম  ময়মনসিংহ জেলার ফুলবাড়িয়ার লাঙ্গল শিমুল গ্রামে জন্মগ্রহণ করেন। পাঁচ ভাইয়ের মধ্যে তিনি সবার বড়ো ছিলেন। তার এক মেয়ে ও এক ছেলে, রুসায়েদ এহসান সুপল।

রাজনৈতিক জীবন 
অ ন ম নজরুল ইসলাম কর্মজীবনের শুরুতে ময়মনসিংহের আনন্দ মোহন কলেজের অধ্যাপক ছিলেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ এর দশকে বৃহত্তর ময়মনসিংহ জেলা আওয়ামী লীগের সহসভাপতি ও কেন্দ্রীয় কার্যনির্বাহী কমিটির সদস্য ছিলেন।

১৯৭০ সালে আওয়ামী লীগের প্রার্থী হিসেবে তিনি তৎকালীন পূর্বপাকিস্তান প্রাদেশিক নির্বাচনে এমএনএ নির্বাচিত হন। মুক্তিযুদ্ধ চলাকালীন বাংলাদেশ সরকারের অস্থায়ী রাষ্ট্রপতি সৈয়দ নজরুল ইসলামের বিশেষ সহকারীর দায়িত্বও পালন করেন তিনি। ১৯৭২ সালে তিনি গণপরিষদেরও সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৬ আসন থেকে সংসদ সদস্য নির্বাচিত হন। প্রথম সংসদে তিনি শিক্ষা মন্ত্রণালয় সম্পর্কিত সংসদীয় কমিটির চেয়ারম্যান ছিলেন।

তিনি ফুলবাড়িয়া উপজেলা মুক্তিযোদ্ধা যাচাই-বাছাই কমিটির সভাপতি হিসেবেও দায়িত্ব পালন করেন।

মৃত্যু 
অ ন ম নজরুল ইসলাম ২৩ জুন ২০২০ সালে ঢাকার মোহাম্মদপুরের নিজ বাড়িতে মৃত্যুবরণ করেন। ময়মনসিংহ জেলার ফুলবাড়িয়ার লাঙ্গল শিমুল গ্রামের পারিবারিক কবরস্থান তাকে রাষ্ট্রীয় মর্যাদায় সমাহিত করা হয়।

তথ্যসূত্র 

১৯৪০-এর দশকে জন্ম
২০২০-এ মৃত্যু
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
১৯৪০-এ জন্ম
বাংলাদেশ কৃষক শ্রমিক আওয়ামী লীগের রাজনীতিবিদ
নাসের হ্রদ

নাসের হ্রদ (আরবি: بحيرة ناصر‎ Boħēret Nāṣer বুহায়রাতুন্‌ নাসির; ) দক্ষিণ মিশর ও উত্তর সুদানের একটি বিশাল জলাধার। এটি বিশ্বের অন্যতম বৃহত্তম মানবসৃষ্ট হ্রদ। নির্মাণের পূর্বে, সুদান এই হ্রদ তৈরির বিরোধিতা করেছিল, কারণ সুদানের উত্তরাংশে যেখানে নুবিয়ান জনগোষ্ঠীর বাস, ঐ অঞ্চল প্লাবিত হয়ে যাবে, এবং তাদের অন্যত্র পুনর্বাসিত করতে হবে। শেষ পর্যন্ত নাসের হ্রদের নিকটবর্তী সুদানীয় এলাকা, হ্রদের পানি দ্বারাই মূলত প্লাবিত হয়ে যায়।

সুনির্দিষ্টভাবে, “নাসের হ্রদ” বলতে মিশরের সীমানাভুক্ত হ্রদের বৃহত্তর অংশকে (সমগ্র আয়তনের ৮৩%) বোঝায়, আর সুদানের অন্তর্গত ক্ষুদ্রতর অংশকে সুদানীয়রা নুবিয়া হ্রদ (মিশরীয় আরবি: بحيرة النوبة‎, বুহায়রাতুন্‌ নুবিয়্যা, ) বলে থাকে।

বিবরণ 
হ্রদটি প্রায়  দীর্ঘ এবং কর্কটক্রান্তি রেখার কাছে, সর্বোচ্চ  চওড়া। এর পৃষ্ঠতলের সর্বমোট ক্ষেত্রফল  এবং পানি ধারণক্ষমতা মোটামুটি ।

১৯৫৮ থেকে ১৯৭০ সাল পর্যন্ত নীলনদে আসওয়ান উচ্চ বাঁধ (Aswan High Dam) নির্মাণের ফলে এই হ্রদ তৈরি হয়। হ্রদটির নামকরণ করা হয় জামাল আবদুল নাসের (Gamal Abdel Nasser) এর নামানুসারে, যিনি ১৯৫২ সালের মিশরীয় বিপ্লবের নেতা ও দেশটির দ্বিতীয় প্রেসিডেন্ট ছিলেন। তিনিই এই বাঁধ প্রকল্পের উদ্যোগ গ্রহণ করেছিলেন। ১৯৭০ সালে মিশরের তৎকালীন প্রেসিডেন্ট আনওয়ার সাদাত হ্রদ ও বাঁধের উদ্বোধন করেন।

বর্তমান সমস্যাবলি 
মিশরে কৃষিকাজ ও বিদ্যুৎ এর জন্য প্রয়োজনীয় পানির অভাব রয়েছে। ঔপনিবেশিক শক্তির কাছ থেকে পানিবণ্টনের ওপর তারা একচেটিয়া অধিকার পাওয়ায়, ইথিওপিয়াসহ উজানে থাকা দেশগুলো পানিবঞ্চিত ছিল। কিন্তু ইথিওপিয়ায় নির্মীয়মাণ মহা ইথিওপীয় রেনেসাঁ বাঁধ (Grand Ethiopian Renaissance Dam) এর কারণে এর ওপর বৈরী প্রভাব পড়তে পারে। এই রেনেসাঁ বাঁধ ইথিওপিয়া এবং সুদানের জন্য উপকারী হলেও তা মিশরের সাথে ইথিওপিয়া ও সুদানের সম্পর্কে টানাপোড়েন সৃষ্টি করেছে। মিশরের শঙ্কা যে, নতুন বাঁধের কারণে নীলনদের পানিপ্রবাহ দ্বারা নাসের হ্রদ পর্যাপ্তভাবে পূর্ণ হওয়া বিঘ্নিত হবে। নাসের হ্রদের পানি দ্বারা বিদ্যুৎ উৎপাদিত হয়, এবং আশঙ্কা রয়েছে যে, নাসের হ্রদে পানির হ্রাসপ্রাপ্ত প্রবাহ আসওয়ান বাঁধ কর্তৃক বিদ্যুৎ উৎপাদনে প্রতিকূল প্রভাব ফেলবে। নাসের হ্রদে পানির প্রবাহ নিয়ন্ত্রণের জন্য পাম্পিং স্টেশন রয়েছে। বর্তমানে এই প্রকল্প বার্ষিক ১০ বিলিয়ন কিলোওয়াট–ঘণ্টা হারে মিশরীয়দের নিকট জলবৈদ্যুতিক শক্তি সরবরাহ করে থাকে।

পর্যটন ও ক্রীড়া 
নীলনদের দুই তীরে বসে এবং নৌকায় করে নীলনদের পার্চ (Nile perch) মাছ ধরাটা বেশ জনপ্রিয়।

নাসের হ্রদ পূর্ণ করার আগে, মিশরের অনেক প্রাচীন স্থাপনা বাহ্যিকভাবে অন্যত্র, হ্রদের পানির স্তরের চেয়ে উঁচুতে সরিয়ে ফেলা হয়। তবে কিছু কিছু স্থাপনা যেমন – বিশাল বুহেন (Buhen) দূর্গ, স্থানান্তরিত হয়নি। এটি বর্তমানে পানির নিচে আছে। আবু সিম্বাল (Abu Simbel) এর মন্দিরসমূহ, যেগুলো মিশরের সবচেয়ে সুপরিচিত স্থাপনাগুলোর অন্যতম, তার স্থানান্তর নিয়ে সবচেয়ে বেশি প্রচারণা হয়েছিল।

নাসের হ্রদে নৌকাভ্রমণ বেশ জনপ্রিয়, যার মধ্যে হ্রদের ধারে অবস্থিত স্মৃতিসৌধ ও মন্দির পরিদর্শনও অন্তর্ভুক্ত থাকে। আবু সিম্বালের মন্দিরগুলো পরিদর্শন এর একটি প্রধান আকর্ষণ।

গ্যালারি

আরও পড়ুন 

 হেলেন চ্যাপিন মেট্‌জ। ইজিপ্ট: এ কান্ট্রি স্টাডি। ওয়াশিংটন: জিপিও ফর দ্য লাইব্রেরি অফ কংগ্রেস, ১৯৯০। (ইংরেজি ভাষায়)

তথ্যসূত্র

বহিঃসংযোগ 

 Lake Nasser at Encyclopædia Britannica
 360 Degree Panorama of Lake Nassar 
 Abu Simbel: The Temples That Moved

নাসের হ্রদ
হ্রদ
নীলনদ
মিশর
মিশরের দর্শনীয় স্থান
সুদানের হ্রদ
মিশরের হ্রদ
আফ্রিকার আন্তর্জাতিক হ্রদ
আব্দুল মজিদ তারা মিয়া

আব্দুল মজিদ তারা মিয়া (১৯২৫ -১৯৮৮) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২০ আসনের সংসদ সদস্য ছিলেন।

প্রাথমিক জীবন 
আব্দুল মজিদ তারা মিয়া ১৯২৫ সালে নেত্রকোণায় জন্মগ্রহণ করেন।

রাজনৈতিক জীবন 
আব্দুল মজিদ তারা মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন।

মৃত্যু 
আব্দুল মজিদ তারা মিয়া ১৯৮৮ সালে মৃত্যুবরণ করেন।

তথ্যসূত্র 

১৯২৫-এ জন্ম
১৯৮৮-এ মৃত্যু
নেত্রকোণা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
আবুল হাসেম (ময়মনসিংহের রাজনীতিবিদ)

আবুল হাসেম (জন্ম: ১৭ আগস্ট ১৯৩০-২ ফেব্রুয়ারি ২০২২) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৯ আসনের সংসদ সদস্য ছিলেন।

প্রাথমিক জীবন 
আবুল হাসেম ১৭ আগস্ট ১৯৩০ সালে ময়মনসিংহ জেলার গফরগাঁওয়ে জন্মগ্রহণ করেন। তার স্ত্রী আয়েশা বেগম। তিনি নিঃসন্তান। আবুল হাশেম

রাজনৈতিক জীবন 
আবুল হাসেম স্কুলজীবনে ভারতীয় কংগ্রেস দলের কর্মী ছিলেন। তিনি ১৯৫০ সালে গফরগাঁও সরকারি কলেজের ছাত্র সংসদের সহসভাপতি ছিলেন। মুক্তিযুদ্ধের সংগঠক ছিলেন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৯ আসন থেকে সংসদ সদস্য নির্বাচিত হন।

তথ্যসূত্র 

১৯৩০-এ জন্ম
২০২২-এ মৃত্যু
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
ইয়োশিহিদে সুগা

ইয়োশিহিদে সুগা (菅 義偉, Suga Yoshihide, জন্ম ৬ ডিসেম্বর ১৯৪৮) একজন জাপানি রাজনীতিবিদ যিনি ২০২০ থেকে ২০২১ সাল পর্যন্ত জাপানের প্রধানমন্ত্রী এবং লিবারেল ডেমোক্রেটিক পার্টির (এলডিপি) সভাপতি হিসেবে দায়িত্ব পালন করেছিলেন। নতুন প্রধানমন্ত্রী হবেন। সুগা পূর্বে শিনজো আবের প্রধান মন্ত্রিপরিষদ সচিব ছিলেন এবং তিনি জাপানের ইতিহাসের দীর্ঘকাল দায়িত্ব পালনকারী প্রধান মন্ত্রিপরিষদ সচিব ছিলেন। তিনি ১৯৯৬ সাল থেকে হাউজ অব রিপ্রেজেন্টেটিভের কানাগাওয়া ২য় জেলার প্রতিনিধিত্ব করছেন এবং ২০০৬ থেকে ২০০৭ সালে প্রধানমন্ত্রী হিসেবে আবের প্রথম ক্ষমতা গ্রহণকালে স্বরাষ্ট্র ও যোগাযোগ মন্ত্রণালয়ের মন্ত্রী হিসেবে দায়িত্ব পালন করেন।

২০২০ সালের সেপ্টেম্বর মাসে আবে তার শারীরিক সমস্যার কারণে পদত্যাগের ঘোষণা দিলে সুগা ২০২০ এলডিপি নেতৃত্বের নির্বাচনে প্রার্থিতার ঘোষণা দেন। ১৪ই সেপ্টেম্বর তিনি এলডিপির নতুন সভাপতি হিসেবে নির্বাচিত হন এবং ফলশ্রুতিতে তিনি সম্রাট নারুহিতোর নিকট থেকে নতুন প্রধানমন্ত্রী হিসেবে সরকার গঠনের আমন্ত্রণ পাবেন।

প্রারম্ভিক জীবন 
সুগা আকিতা প্রশাসনিক জেলার ওগাচি (বর্তমানে ইয়ুজাওয়া) গ্রামাঞ্চলে এক স্ট্রবেরি কৃষকের পরিবারে জন্মগ্রহণ করেন। ইয়ুজাওয়া উচ্চ বিদ্যালয় থেকে পড়াশোনা শেষ করে তিনি টোকিওতে পাড়ি জমান। সেখানে তিনি হোসেই বিশ্ববিদ্যালয় থেকে ১৯৭৩ সালে আইনে স্নাতক ডিগ্রি অর্জন করেন। সুগা হোসেই বিশ্ববিদ্যালয়ে ভর্তি হয়েছিলেন কারণ এটি তখন সবচেয়ে কম খরচে উচ্চ শিক্ষা সম্পন্ন করার মত বিশ্ববিদ্যালয় ছিল। তিনি বিশ্ববিদ্যালয়ের খরচ মেটানোর জন্য একটি কার্ডবোর্ডের ফ্যাক্টরিতে কাজ করতেন।

রাজনৈতিক জীবন 
বিশ্ববিদ্যালয় থেকে স্নাতক সম্পন্ন করার পর সুগা হাউজ অব কাউন্সিলর নির্বাচন ক্যাম্পেইনে কাজ করেন। এরপর তিনি ১১ বছর এলডিপির ডায়েট সদস্য হিকোসাবুরো ওকোনোগির সহকারী হিসেবে কাজ করেন। সুগা রাজনীতিতে নিজের কর্মজীবন গড়ার লক্ষ্যে ১৯৮৬ সালের অক্টোবর মাসে এই পদ থেকে অব্যহতি নেন। ১৯৮৭ সালের এপ্রিল মাসে তিনি ইয়োকোহামা সিটি কাউন্সিলের জন্য নির্বাচিত হন। এর জন্য তিনি পায়ে হেটে ঘরে ঘরে গিয়ে ক্যাম্পেইন করেন এবং ৩০,০০০ বাড়িতে যান। তিনি ব্যস্ত রেলস্টেশনে বক্তৃতা দেওয়ার অনুশীলনের অগ্রদূত, যা বর্তমানে জাপানি রাজনৈতিক প্রার্থীরা অহরহ অনুশীলন করে থাকেন।

প্রধানমন্ত্রী (২০২০-বর্তমান) 
সুগা ২০২০ সালের ১৪ই সেপ্টেম্বর লিবারেল ডেমোক্র্যাটিক পার্টির সভাপতি পদের জন্য নির্বাচিত হন। তিনি মোট ৫৩৪টি ভোটের মধ্যে ৩৭৭টি ভোট পান। নির্বাচনের পরে সুগা চলমান কোভিড-১৯ মহামারি মোকাবেলা ও অর্থনীতিকে পুনরুজ্জীবিত করার লক্ষ্যে নীতি-নির্ধারণী আলোচ্যসূচির রূপরেখা তৈরি করেন। তিনি আঞ্চলিক ব্যাংকসমূহকে একত্র করা ও জাপানে মোবাইল ফোনের খরচ কমানো বিষয়ে তার পুরনো ইচ্ছার পুনরাবৃত্তি করেন।

ব্যক্তিগত জীবন 
সুগার স্ত্রী মারিকো তার সহকর্মী হিকোসাবুরো ওকোনোগির বোন। এই দম্পতির তিন পুত্র রয়েছে।

সুগার সুস্থ্য থাকার নিত্যনৈমিত্তিক কাজের তালিকায় রয়েছে প্রতিদিন সকালে ১০০ বার ওঠাবসা করা ও ৪০ মিনিট হাঁটা এবং প্রতিরাতে ১০০ বার ওঠাবসা করা। তিনি ওজন কমানোর জন্য একজন ডাক্তারের পরামর্শ অনুযায়ী এই কাজগুলো শুরু করেন এবং চার মাসে ১৪ কেজি ওজন কমিয়েছিলেন।

তথ্যসূত্র

বহিঃসংযোগ 

 

১৯৪৮-এ জন্ম
জীবিত ব্যক্তি
২০শ শতাব্দীর জাপানি রাজনীতিবিদ
২১শ শতাব্দীর জাপানি রাজনীতিবিদ
জাপানের স্বরাষ্ট্রমন্ত্রী
ইয়োকোহামা সিটির কাউন্সিলর
নিপ্পন কাইগির সদস্য
হোসেই বিশ্ববিদ্যালয়ের প্রাক্তন শিক্ষার্থী
লিবারেল ডেমোক্র্যাটিক পার্টি (জাপানের) রাজনীতিবিদ
২১শ শতাব্দীর জাপানের প্রধানমন্ত্রী
অলিম্পিক অর্ডার গ্রহণকারী
আকিতা প্রশাসনিক অঞ্চলের রাজনীতিবিদ
কানাগাওয়া প্রশাসনিক অঞ্চলের রাজনীতিবিদ
আন নুফূদ

আন নুফূদ বা আল নুফূদ বা নুফূদ (আরবি: صحراء النفود‎, প্রতিবর্ণী. ṣahrā' an-Nafūd‎)হল আরব উপদ্বীপের উত্তর অংশের একটি মরুভূমি যা ২৮.৩০° উত্তর ৪১.০০° পূর্ব অক্ষাংশে অবস্থিত।এটি ২৯০ কিলোমিটার (১৮০ মাইল) লম্বা এবং ২২৫ কিলোমিটার (১৪০ মাইল) চওড়া;যার মোট ক্ষেত্রফল ১০৩,৬০০ বর্গকিলোমিটার (৪০,০০০ বর্গ মাইল)।

নুফূদ উত্তর-মধ্য সৌদি আরবে অবস্থিত একটি মরুভূমি অঞ্চল। এটি হিংস্র বালুঝড় এর জন্য সুপরিচিত, যা বৃহত অর্ধচন্দ্রাকৃতির আকারের টিলাগুলির জন্য দায়ী। নুফূদ লালচে বালিযুক্ত অঞ্চল। এখানে বছরে এক-দুবার বৃষ্টি হয়।হেজাজ পর্বতমালার নিকটে,কিছু নিম্নাঞ্চলে এমন মরুদ্যান রয়েছে যেখানে খেজুর, শাকসব্জী, বার্লি এবং ফল উৎপাদিত হয়। নুফূদ দাহনা দ্বারা রাব আল খালির সাথে সংযুক্ত, এটি নুড়িযুক্ত সমভূমি এবং বালিয়াড়ি সমৃদ্ধ একটি অঞ্চল যা ৮০০ মাইল (১,২৮৭ কিমি) দীর্ঘ এবং ১৫ থেকে ৫০ মাইল (২৪.১ থেকে ৮০.৫ কিমি) প্রশস্ত।

গ্রিফিথ ইউনিভার্সিটির ডক্টর ম্যাথিউ ডুভাল ২০১৬ সালে আন নুফূদে ৮৫,০০০ বছরের পুরনো একটি জীবাশ্ম মানব আঙুলের আবিষ্কার করেন যা আফ্রিকা এবং ঐতিহাসিক পূর্ব-ভূমধ্যসাগরীয় অঞ্চলের বাইরে আধুনিক মানুষের প্রথম প্রমাণ প্রদান করে।

আরও দেখুন

তথ্যসূত্র 

সৌদি আরবের মরুভূমি
আরব উপদ্বীপ
পালেরমো ফুটবল ক্লাব

পালেরমো ফুটবল ক্লাব (এছাড়াও পালেরমো এফসি অথবা শুধুমাত্র পালেরমো (, ) নামে পরিচিত) হচ্ছে পালেরমো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির তৃতীয় স্তরের ফুটবল লীগ সেরিয়ে চি-এ খেলে। এই ক্লাবটি ১৯০০ সালের ১লা নভেম্বর তারিখে আংলো পালেরমিতান অ্যাথলেটিক অ্যান্ড ফুটবল ক্লাব নামে প্রতিষ্ঠিত হয়েছে। পালেরমো এফসি তাদের সকল হোম ম্যাচ পালেরমোর স্তাদিও রেনৎসো বারবেরায় খেলে থাকে; যার ধারণক্ষমতা হচ্ছে ৩৬.৩৬৫। বর্তমানে এই ক্লাবের ম্যানেজারের দায়িত্ব পালন করছেন রবের্তো বশায়লিয়া এবং সভাপতির দায়িত্ব পালন করছেন দারিও মিররি। আর্জেন্টিনীয় মধ্যমাঠের খেলোয়াড় মারিও সান্তানা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পালেরমো এফসি এপর্যন্ত ২৪টি শিরোপা জয়লাভ করেছে; যার মধ্যে ৫টি সেরিয়ে বি শিরোপা রয়েছে।

অর্জন
কোপ্পা ইতালিয়া
রানার-আপ (৩): ১৯৭৩–৭৪, ১৯৭৮–৭৯, ২০১০–১১
সেরিয়ে বি
চ্যাম্পিয়ন (৫): ১৯৩১–৩২, ১৯৪৭–৪৮, ১৯৬৭–৬৮, ২০০৩–০৪, ২০১৩–১৪
রানার-আপ (২): ১৯৫৫–৫৬, ১৯৫৮–৫৯
সেরিয়ে চি
চ্যাম্পিয়ন (১): ১৯৪১–৪২
সেরিয়ে চি১
চ্যাম্পিয়ন (২):  ১৯৯২–৯৩, ২০০০–০১
রানার-আপ (২): ১৯৮৪–৮৫, ১৯৯০–৯১
সেরিয়ে চি২
চ্যাম্পিয়ন (১): ১৯৮৭–৮৮
প্রিমা দিভিসিওনে
চ্যাম্পিয়ন (১): ১৯২৯–৩০
কোপ্পা ইতালিয়া সেরিয়ে চি
চ্যাম্পিয়ন (১): ১৯৯২–৯৩
রানার-আপ (৩): ১৯৮৭–৮৮, ১৯৮৯–৯০, ১৯৯০–৯১
সুপারকোপ্পা দি লেগা দি সেরিয়ে চি
রানার-আপ (১): ২০০০–০১
কোপ্পা ফেদেরালে সিচিলিয়ানা
চ্যাম্পিয়ন (১): ১৯২০
ওয়াইটেকার চ্যালেঞ্জ কাপ
চ্যাম্পিয়ন (১): ১৯০৮
লিপ্টন চ্যালেঞ্জ কাপ
চ্যাম্পিয়ন (৫): ১৯১০, ১৯১২, ১৯১৩, ১৯১৪, ১৯১৫
তোর্নেও দি তুনিসি
চ্যাম্পিয়ন (১): ১৯২৩
কাম্পেওনাতো প্রিমাভেরা:
চ্যাম্পিয়ন (১): ২০০৮–০৯
কাম্পেওনাতো নাৎসিওনালে দান্তে বেররেত্তি:
চ্যাম্পিয়ন (১): ২০০০–০১
কোপ্পা আল্লিয়েভি প্রোফেসিওনিস্তি:
চ্যাম্পিয়ন (১): ১৯৯৭–৯৮
কাম্পেওনাতো জোভানিসিমি রেজিওনালি:
চ্যাম্পিয়ন (২): ২০১১–১২, ২০১২–১৩

তথ্যসূত্র

বহিঃসংযোগ
  

পালেরমো ফুটবল ক্লাব
সেরিয়ে আ-এর ক্লাব
ইতালির ফুটবল ক্লাব
১৯০০-এ ইতালিতে প্রতিষ্ঠিত
১৯০০-এ প্রতিষ্ঠিত ফুটবল ক্লাব
কুমারকম পাখিরালয়

কুমারকম পাখিরালয় (যা বেম্বনাড় পাখিরালয় নামেও পরিচিত) দক্ষিণ ভারতের কেরালা রাজ্যের কোট্টায়ম জেলার কোট্টায়ম তালুকের কুমারকমে অবস্থিত। একটি বেম্বনাড় হ্রদের তীরে অবস্থিত। কেরলের ঐতিহ্যপূর্ণ কয়ালের সন্নিকটে অবস্থিত এই পাখিরালয়টি পরিযায়ী পাখিদের আনাগোনার অন্যতম স্থল।

ইতিহাস 
ব্রিটিশ জর্জ আলফ্রেড বেকারের পরিকল্পনায় উন্নয়নকৃত রবার চাষের জন্য নির্মিত অর্থকরী বাগান তথা পাখিরালয়টি পূর্বে বেকার'স এস্টেট বা বেকারের এস্টেট নামে পরিচিত ছিলো৷  বর্তমানে কেরল পর্যটনোন্নয়ন নিগম বর্তমানে এটির রক্ষণাবেক্ষনের অধীনে রয়েছে৷

ভূগোল 
এই পাখিরালয়টি  অঞ্চল জুড়ে বিস্তৃত এবং এর উত্তর প্রান্ত দিয়ে বয়ে গেছে মীনচিল নদী৷ কুমারকম পাখিরালয়টি ঘুরে দেখার জন্য একটি নির্দিষ্ট পথনির্দেশ রয়েছে৷ এছাড়াও পাখিরালয়টি ঘুরে দেখার পাশাপাশি পর্যটকদের জন্য বেম্বনাড় হ্রদ ও মীনচিল নদীতে প্রমোদতরী ভ্রমণের ও আনন্দোপভোগের পর্যাপ্ত ব্যবস্থা রয়েছে৷

কুমারকম কোট্টায়ম শহর থেকে প্রায়  দূরে অবস্থিত৷ কোচি শহর থেকে রাজধানী তিরুবনন্তপুরম অবধি বিস্তৃত কেরলের ১ নং রাজ্য সড়কের উল্টো দিকে অবস্থিত এই পর্যটন ক্ষেত্র৷ কোচির উপকণ্ঠে নেদুম্বাসেরিতে অবস্থিত কোচিন আন্তর্জাতিক বিমানবন্দরটি কুমারকোমের নিকটস্থ এবং  দূরে অবস্থিত৷  পরিপার্শ্বের অঞ্চলগুলির মধ্যে কাইপ্পি মুত্তু, পতিরামল, নরকতারা, তোল্লাইরাম কয়াল এবং পূতনপণ্ডি কয়াল থেকেও বিভিন্ন প্রজাতির পক্ষীদর্শনের সুযোগ রয়েছে৷

প্রাণীকুল
এই পাখিরালয়ের মূল আকর্ষণগুলিতে স্থানীয় প্রজাতির মধ্যে রয়েছে জলকুক্কুট, কোকিল, প্যাঁচা, বক, সারস, পানকৌড়ি, জলমুরগি, গয়ার এবং শঙ্খ চিল এছাড়া পরিযায়ী পাখির মধ্যে রয়েছে শঙ্খচিল প্রজাতির বিভিন্ন পাখি, পাতি তিলিহাঁস, টার্ন, চুটকি পাখি৷ পরিযানের সময় অনুসারে আরো বিভিন্ন প্রজাতির পরিযায়ী পাখি এখানে লক্ষ্য করা যায়৷ পরিযায়ী পাখিদের মধ্যে মূলত হিমালয় বা সুদূর সাইবেরিয়া থেকে আগত পাখিই অধিক৷

পক্ষী পরিদর্শন
২০০৮ খ্রিস্টাব্দে কুমারকমে বিশ্ব জলাভূমি দিবসের সহযোগিতায় কুমারকম পাখিরালয়কে কেন্দ্র করে প্রকৃতিক স্বার্থে বিশ্বব্যাপী তহবিল (ডব্লুডব্লুএফ-ইণ্ডিয়া) দুদিন ব্যাপী একটি পক্ষী পরিদর্শনের আয়োজন করেন৷  এ যাবৎ কেরালায় বিভিন্ন পর্যটন হোটেলগুলির মালিকানায় থাকা কেরালা পর্যটনোন্নয়ন নিগম কুমারকমে পাখিরালয়টির ভেতরে অবস্থিত হোটেল সহ একাধিক হোটেলে পর্যটকদের জন্য পাখিরালয় ভিত্তিক একটি আলোচনা কেন্দ্র খোলেন৷

তথ্যসূত্র

কেরলের সংরক্ষিত বনাঞ্চল
কেরলের বন্যপ্রাণী অভয়ারণ্য
জৈন্তাপুর থানা

জৈন্তাপুর থানা বাংলাদেশের সিলেট জেলার অন্তর্গত জৈন্তাপুর উপজেলার একটি থানা।

প্রতিষ্ঠাকাল 
১৯৬০ সালে নিজপাট ও দরবস্ত ইউনিয়ন নিয়ে জৈন্তাপুর থানা প্রতিষ্ঠিত হয়।

প্রশাসনিক এলাকাসমূহ 
জৈন্তাপুর উপজেলার ৬টি ইউনিয়নের প্রশাসনিক কার্যক্রম জৈন্তাপুর থানার আওতাধীন।

ইউনিয়নসমূহ:
 ১নং নিজপাট
 ২নং জৈন্তাপুর
 ৩নং চারিকাটা
 ৪নং দরবস্ত
 ৫নং ফতেপুর
 ৬নং চিকনাগুল

আরও দেখুন 
 জৈন্তাপুর উপজেলা
 সিলেট জেলা

তথ্যসূত্র

বহিঃসংযোগ 

সিলেট জেলার থানা
জৈন্তাপুর উপজেলা